Kingda Ka

Kingda Ka oli Intamin AG:n valmistama vuoristoratalaite, joka sijaitsi yhdysvaltalaisessa Six Flags Great Adventure -teemapuistossa Jackson Townshipin kunnassa New Jerseyssä. 139 metrin korkuinen ja huippunopeudeltaan 206 kilometriä tunnissa liikkuunut Kingda Ka oli aikanaan maailman korkein vuoristorata. Laitteen rakentaminen maksoi yhteensä 25 miljoonaa dollariaKingda Ka – Six Flags Great Adventure | 2005 preview  ja avattiin yleisön käyttöön 20. maaliskuuta 2005. Se purettiin 28. helmikuuta 2025.

Ajokokemus
pienoiskuva|vasen|Näkymä Kingda Kan toisen mäen huipulta.
Vaunujen lastaamisen jälkeen juna eteni hitaasti asemalta vaihderadalle, missä laitteen kaikki neljä junaa voitiin samanaikaisesti asettaa kahdelle erilliselle radalle. Kun juna oli valmiina lähtöön, se liikkui laukaisupisteelle ja vaunujen matkustajille ilmoitettiin lähdöstä äänimerkillä. Äänimerkin jälkeen matkustajat kuulivat sihisevän äänen, ja viisi sekuntia myöhemmin hydraulinen laukaisujärjestelmä päästi valtavalla työntövoimalla vaunun liikkeelle, ja vaunu kiihtyi huippunopeuteensa 206 kilometriin tunnissa vain kolmessa ja puolessa sekunnissa. Tavallisesti vuoristoradan junavaunut nostetaan ylös ketju- tai vaijerijärjestelmän avulla. 

Vaikka laukaisujärjestelmän moottorin teho olikin 20 800 hevosvoimaa, juna saattoi toisinaan pysähtyä turvallisuussyistä kesken päätorniin nousun ja peruuttaa alas taaksepäin. Tätä ilmiötä kutsutaan nimellä rollback. Sen jälkeen juna laukaistiin uudelleen. Peruuttamisen syynä olivat useimmiten voimakkaan tuulen kaltaiset sääolosuhteet, jotka muussa tapauksessa pystyi aiheuttaa matkustajille vaaratilanteita. Laitteen läheisyydessä oli huomautuskylttejä, joissa laitteessa kävijöille huomautettiin, että peruuttaminen oli laitteelle täysin tavallista. Koko laukaisusuoran matkalla oli magneettijarrulevyjä, jotka laskettiin pneumaattisesti alas laukaisun ajaksi. Mikäli juna joutui peruuttamaan takaisin kiihdytyssuoralle, tietokonejärjestelmä nosti jarrulevyt ylös jarruttamaan junaa.

Laukaisujärjestelmän ”tönäisyn” työntövoima nosti junan 139 metrin korkuiseen Kingda Kan päätorniin, ja nousun aikana juna pyöri 90 asteen kulmassa. Kun juna oli edennyt tornin huipulle, se aloitti miltei pystysuoran vapaapudotuksen, jossa juna pyöri 270 asteen spiraalissa ja vauhti kiihtyi kolmen ja puolen sekunnin sisällä peräti 206 kilometriin tunnissa. Vapaapudotuksen vauhti oli niin voimakas, että matkustajat pystyivät kokea lyhyen ajan viiden- tai kuudenkertaisen G-voiman vaikutuksen. Laskeutumisen jälkeen vaunut nousivat välittömästi toiseen, 39-metriseen mäkeen ja laskeutuivat sieltä alas, mikä yhdistettynä päätornin antamaan vauhtiin loi matkustajille hetkellisen painottomuuden tunteen. 

Kun juna oli laskeutunut toista mäkeä pitkin alas, laitteen magneettiset jarrut pysäyttivät junan. Juna teki U-kirjaimen muotoisen käännöksen ja palasi takaisin asemalle, minkä jälkeen matka oli päättynyt. Matka kesti yhteensä vain 28 sekuntia. Six Flags Great Adventuren ”virallisen” laskelman mukaan matka kesti itse asiassa 50,6 sekuntia, tosin laskelmassa on mukaan luetettu myös junan arvioitu odotusaika laukaisuasemalla ennen varsinaista lähtöä.

Junavaunut 
Kingda Ka'ssa oli neljä junaa, joista jokaisessa oli viisi junavaunua. Yksi juna kykenee kuljettamaan yhdellä kerralla enintään 18 matkustajaa. Tunnistuksen helpottamiseksi jokainen juna oli värjätty eriväriseksi: värit olivat vihreä, oranssi, vaaleansininen ja tummansininen. Junilla ei ollut virallisia nimiä, vaan niistä käytetään pelkkiä tunnusnumeroita. 

Kingda Kan matkustajien tarkastuksesta ja junien lähdöstä olivat vastuussa kaksi huvipuiston operaattoria, joista toinen päästi laukaisupisteellä odottavan junan liikkeelle. Laitteen laukaisujärjestelmä kykeni laukaisemaan yhden junan joka 45 sekunnin välein, joten tunnin aikana Kingda Ka'ssa vieraili arviolta 1 400 matkustajaa. Vuoden 2005 onnettomuuden seurauksena vuonna 2006 laitteessa oli yhdellä kerralla käytössä vain kaksi junaa: vaaleansininen ja vihreä kesällä sekä vaaleansininen ja oranssi syksyllä. Vuoden 2007 alusta lähtien laitteen kaikki neljä junaa olivat olleet taas käytössä.

Vaunujen turvavarusteisiin kuuluivat hydraulisesti toimiva ja lukittautuva turvapuomijärjestelmä sekä turvavyöt, jotka matkustajien oli kiinnitettävä omatoimisesti. Turvavöiden tarkoituksena oli estää matkustajia putoamasta junan kyydistä kesken ajomatkan, mikäli turvapuomijärjestelmä olisi sattunut pettämään. Vaunun kyytiin päästäkseen oli matkustajan oltava vähintään 140 senttimetrin pituinen, mutta laitteeseen ei myöskään päästetty liian pitkiä matkustajia: mikäli matkustaja oli liian pitkä, vaunun istuimen selkänoja ei olisi kyennyt suojelemaan päätä ja niskaa, jonka seurauksena matkustaja olisi voinut saada vaunun laukaisujärjestelmän ”lähtölaukauksen” voimasta vakavan aivotärähdyksen.  

Kingda Kan vaunuissa tapahtui onnettomuus 6. kesäkuuta 2005 yhden junan laukaisun yhteydessä. Vuoristoradan laukaisujärjestelmän vaijerien pultti petti, jolloin ne löystyivät ja niihin muodostui kitkaa. Vaijereihin muodostunut kitka esti vaunua pääsemästä päätornin huipulle, ja laitteen magneettijarrut yrittivät hidastaa peruuttavaa vaunua. Onnettomuushetkellä vaunussa ei ollut matkustajia, joten tapaus ei vaatinut loukkaantuneita tai kuolonuhreja. Kingda Kan jarrujärjestelmä kuitenkin vaurioitui, ja huvipuisto joutui hankkimaan Intamin AG:lta vuoristorataan uudet jarrut.Kingda Ka malfunction – Why Six Flags Great Adventure's roller coaster is not operating   Kun laitevika oli korjattu ja uudet jarrut oli asennettu, Kingda Ka avattiin uudestaan yleisölle 4. elokuuta 2005.

Jonotusalue
Kingda Ka oli yksi Six Flags Great Adventuren suosituimmista laitteista, minkä seurauksena kävijät saattoivat joutua jonottamaan laitteeseen pääsemistä jopa kuuden tunnin ajan. Laitteen jonotusalue alkoi pitkällä ja mutkittelevalla sisäänkäynnillä, mistä huvipuiston työntekijä ohjasi kävijät varsinaiselle asemalle. Koska jonotusalueella ei ollut erityisemmin kunnollista varjoisaa suojaa, huvipuisto ei suosittellut kävijöitään jonottamaan laitteeseen pitkiä aikoja auringonpaisteessa. 

Alun perin Kingda Kan jonotustilat olivat nykyistä suuremmat, ja ne osittain sijaitsivat vuoristoradan alapuolella. Vuodesta 2006 lähtien jonotustilat ovat kuitenkin olleet aikaisempaa pienemmät, sillä huvipuiston mukaan mahdollisen onnettomuuden tapahtuessa laitteen alla seisovat kävijät saattaisivat joutua hengenvaaralliseen tilanteeseen.

Sulkeminen
Six Flags Great Adventure ilmoitti marraskuussa 2024 että laite tultaisiin sulkemaan uuden vuonna 2026 tulevan laukaisun sisältävän uuden vuoristoradan tieltä. Laitteen viimeinen ajo tapahtui 11. marraskuuta 2024. Kingda Ka luhistettiin räjäyttämällä 28. helmikuuta 2025, minkä jäljeen alue siivottiin metalliromusta. Paikalle on tarkoitus avata uusi useita maailmanennätyksiä rikkova laite vuonna 2026.

Lähteet

Aiheesta muualla

Kingda Ka: Great Adventure Six Flags Great Adventuren virallisten kotisivujen kuvaus 
Roller Coaster Database | Kingda Ka (Six Flags Great Adventure) 

Luokka:Vuoristoradat